Exqrch/javanese-Komodo-pixelgpt huggingface dataset:
Papréntahan Akkad ingkang dipunpimpin lima raja sapunika dipunanggep papréntahan ingkang paling "produktif" wonten sajarah Mesopotamia
Nanging wadyabala separatis boten sarujuk manawi sadaya tlatah ingkang sampu dikuasai dipunsatunggalaken, Dinasti Akkad tetep ngeluasaken "cakrawala polotik" kaliyan "dhimènsi"
Priode Akkadia punika remen kaliyan "historiographers" sami kaliyan "era" sadèrèngipun
Amergi rasa remenipun bangsa Akkadia kaliyan ngèlmu "historiographers", saéngga wonten "frase" ingkang artosipun " Bakal wonten raja saking papat panjuru bumi, " nalika iku ngramalaken kadadian sapunika ngagem ngèlmu dukun, kaya ta mirsani bentukipun ati domba
Miturut cathetan raja-raja ingkang wonten Sumeria, gangsal raja ingkang dados panguasa wonten Akkadia ya iku, Sargon, Rimush, Manishtusu, Naram-Sin, kaliyan Shar-kali-sharri sadayanipun dados raja Akkadia kanthi 142 taun
Manawi namung raja Sargon, piyambakipun dados raja laminipun 56 taun (data kasebat boten saged dipunpriksa, nanging wonten cathetan ingkang saged dipungandhengaken sumarga saged dipunpitados, ya iku cathetan raja Ur ingkang kaping III)
Saderengipun dados raja Akkadia, Sargon dados juru minum saking Raja Ur-Zababa Kish
Miturut legendha, Sargon sapunika bocah ingkang dibuang nalika lair, lajeng dipunrumat kaliyan tukang tandur wonten karajan, ngantos dipunremeni kaliyan dewi Isthar nuli dipunboyong wonten pangadilan karajan
Sumber sajarah ingkang utama papréntahan Raja Sargon dipunangsal saking salinan ahli-ahli Torèt Babilonia Tuwa wonten Nippur
Para ahli Torèt punika saking Akkadia, ngagem kalih abasa teks, yapunika abasa Sumeria kaliyan abasa teks Akkadia
Saking chatetan punika dipunmangertosi sajarah saking Raja Sargon, inggih punika: Kangge ngelancaraken niatipun Raja Sargon kanggé nyatunggalaken sadaya tlatah, piyambakipun ngutus putrinipun Enheduanna dados pendeta ageng wonten kuil Dewi Bulan Nanna, tlatah Ur
Boten namung punika, Enheduanna ugi dipunutus Sargon dados pendeta ageng wonten kuil déwa Langit An, tlatah Uruk
Sargo ugi nyerat kalih "himne" kanggé nyembah para déwa
Papréntahan Dinasti Akkadia sukses, tlatahipun mbentang saking Lebanon wonten pasisir Mediterania, kanthi Loripun Turki kaliyan tlatah kidul Lempongan Pèrsi
saking raja-raja sadèrèngipun Shar-kali-sharri (2217 SM-2193 SM), namung wonten prasasti ingkang singkat nuli selamat
Perang sederek ingkang dipunsebapaken "suksesi" andamel cathetan sajarah punika rusak.
Cendrawasih Cendrawasih (cenderawasih) uga diarani "Bird of Paradise"
Manuk iki kalebu manuk kas saka Papua
Saka 43 spésies kang kalebu manuk kang duwé elar éndah, 35 spesiés tinemu ing Papua
Wulu kang apik mligi tinemu ing cendrawasih lanang
Wuluné cerah banget lan ana kombinasi warna ireng, coklat rada abang, oranye, kuning, putih, biru, ijo lan ungu
Spesiés cendrawasih kang paling ditepungi ya iku "Paradisaea apoda", "Paradisaea minor", "Cicinnurus regius", lan "Seleucidis melanoleuca"
Cendrawasih lumrahé urip ing alas kang akèh wit-witané lan ing dhataran asor
Cendrawasih lumrahé wiwit ngocèh lan dolanan nalika srengéngé njedhul ing wayah ésuk
Cendrawsih lanang duwé wulu kang apik lan éndah ing guluné
Tujuwané wulu kang éndah iki supaya bisa narik kawigatèn kanggo cendrawasih wadon
Jogètan cendrawasih lanang élok banget
Karo nyanyi ing ndhuwur wit, cendrawasih lanang lumrahé karo goyang-goyang malah nganti malik gemantung ing pang
Nanging saben spésies cendrawasih duwé jogètan kang kas dhéwé-dhéwé
Rata-rata satwa ing Papua duwé kaunikan kang kas
Cendrawasih kalebu salah siji manuk kang duwé jeneng èlmiah kang tegesé swarga, agung, éndah lan apik
Robby Sawaki, salah sawijiné seniman tradhisional Papua, nerangaké yèn cendrawasih kaya widadari kang ora nduwé sikil utawa diarani Apoda
Ing basa Latin manuk iki kena diarani "paradisaea apoda"
Manuk kang éndah lan ora nduwé sikil dipercaya asalé ora saka donya awit manuk iki lumaku lan mangkring ing wit
Ana telung puluh jinis cendrawasih ing Indonésia, 28 saka iku tinemu ing Papua kang dadi habitat saka cendrawasih "paradigalla carunculata", cendrawasih kang buntuté dawa diarani "astrapia nigra", cendrawasih "paratia parotia sefilata", cendrawasih "Wilson cicinnurus respublica", lan cendrawasih abang "paradiasea rubra"
"Melampitta" Gedhé Sadurungé diklompokaké ing kéné Punah
Manuk cendrawsih diarani manuk swarga
Biyèn manuk iki duwé populasi kang akèh banget ing Papua, nanging amarga terus diburu saéngga populasiné suda akèh
Saliyané iku, alas kang kanggo urip cendrawasih uga sangsaya kurang amarga alas kang ditegori
Saéngga habitaté cendrawasih saya kurang
Andreas Lameki, Kepala Dinas Kahutanan Biak Numfor nerangaké yèn paburon cendrawasih sabeneré wis dilarang kanthi anané surat kaputusan Mantri Kahutanan, nanging amarga regané larang banget ing pasar saéngga manuk iki terus dicekel
Cendrawasih akèh tinemu ing Papua, Papua Nugini nganti tekan Australia Wétan
Cendrawasih ratu, cendrawasih botak, cendrawasih abang, toowa, lan cendrawasih cilik buntut kuning, kalebu kéwan kang kacathet ing dhaftar satwa kang direksa miturut UU No 5 Taun 1990 lan PP RI No 7 Taun 1999.
Ing pasar-pasar manuk ing Jakarta, akèh cendrawasih padha didol kanthi ilégal
Saben sakmanuk didol kanthi rega 1,2 yuta
Para kolèktor uga wani tuku cendrawasih lan diawètké
Saliyané iku cendrawasih kang wis diawètake uga didol kanthi rega 750 éwu nganti sayuta rupiah
Status cendrawasih saiki kalebu kéwan kang langka
Cendrawasih direksa kanthi UU No 5 Taun 1990 lan Peraturan Pamaréntah RI No 7 Taun 1999
Iku tegesé, cendrawasih ratu, cendrawasih botak, cendrawasih abang, toowa, lan cendrawasih cilik buntut kuning ora éntuk diburu lan didol
Wiwit jaman Walanda, kolonialis Walanda wis nglarang paburon cendrawasih ing Pulo Yos Sudarso
Sawisé kawin, manuk cedrawasih wadon mung ngasilaké endhog kang cacahé siji nganti telu glundhung
Kaanan iki kang ndadèkaké cendrawasih sangsaya sithik cacahé, apa manèh padha diburu kanggo didol
Wulu ing pérangan dhadhané cendrawasih lanang bisa malih
Manuk rajawali kang bisa nglakoni iki ya iku saka spesiés Parotia lawesii, salah sawijiné cendrawasih kang habitaté ing Papua Nugini
Kanyatan iki diungkap ing asil panalitèn Daniel Osorio, professor èlmu saraf saka Universitas Sussex, karo kancané kang dipublikasikaké ing jurnal Proceeding of the Royal Society B
Werna wulu kang malèh iki sabeneré mung apusan mata
Saka ngarep wulu ing pérangan dhadha kétok rada kuning oranyé
Yèn didelok saka iringan warna cendrawasih bakal kétok rada ijo campur biru
Pangamatan mikroskop cahya lan èlèktron ndungkap yèn warna wulu kang bisa malih ing cendrawasih lanang iku disebabaké amarga struktur mikro kang diarani barbules, utawa bisa diarani pérangan wulu kang paling cilik saka struktur wulu
Èlmuwan nerangaké, struktur barbules ora silindris kaya pang wit kang paling cilik, nanging dhapuré kaya bumerang, tegesé struktur iku ora bisa dadi kaya telung kaca ing ruwang ganti ing toko klambi
Kayadené kaca kang tengah bisa mantulaké warna kuning oranyé
Déné kaca liyané mantulaké warna ijo rada biru
Kadadéan iki njalari warna kang malih kanthi rikat
Wulu dhadha kang kaya-kaya bisa malih wernané miturut para èlmuwan kadadéan saka prosès evolusioner kanggo mbantu cendrawasih lanang supaya bisa narik kawigatèn cendrawasih wadon
Sadurungé kawin cendrawasih lanang ngresiki awaké ing suket lan ing tuwuhan kang nganggu nganggu cucuké
Sawisé iku cendrawasih lanang banjur dansa lan ngetokaké swara
Sawisé iku, manuk iki kaya-kaya ngadeg jejeg lan ngembangaké elaré kanthi amba saéngga katon kaya bocah cilik lagi nganggo rok
Tujuwané kanggo narik kawigatèn cendrawasih wadon
Sawetara wong Papua percaya yen manuk cendrawasih awale saka bocah lanang sing jenenge "Kweiya"
Wiwitan ana wong wadon lan asune sing keluwen ing alas lan nemu woh
Amarga keluwen, asu iku mau mangan wohe, dumadakan wetenge asu saya gedhe lan nglairake anak
Semono uga karo wong wadon sing duwe asu
Banjur anake wong wadon iku mau dijenengi Kweiya
Nalika anak iki mau wis gedhe, ibuke nikah karo duda sing wis duwe anak
Singkat cerita Kweiya dilarani karo kakange, amarga kelaran lan ngersula Kweiya milih dadi manuk, kanthi gawe swiwi saka godhong lan buntut saka sepete klapa
Kanthi cara gaib Kweiya malih dadi manuk lan nyarang ing wit
Sedulur loro sing nglarani dheweke dikutuk lan malih dadi manuk ireng
Jenenge sedulur loro sing nglarani dheweke yaiku Pohak lan Nggein
Manuk ireng loro mau ngakoni kesalahane lan arep njaluk ngapura marang Kweiya
Nanging, nalika nggoleki Kweiya ing alas Bomberay, ditemokake manuk buntut kuning (Kweiya) wis dicekel dening pemburu
Manuk loro ireng banjur nyerang pamburu lan bisa ngeculake Kweiya
Mula, kakange kang cacah loro mau banjur diapura, minangka ganjaran kanggo nylametake nyawane Kweiya
Lan ajaib, sawetara warna cerah saka Kweiya ilang lan pindhah menyang rong manuk ireng
Dadi manuk telu mau warnane beda
Mula nganti saiki dipercaya manuk cendrawasih asale saka Kweiya
Crita iki crita saka Fakfak.
Pandan Pandhan kang paling akèh urip ing pasisir iku jinis "Pandanus tectorius"
(tector iku duwé arti tutup, lan tectorius iku duwé arti kanggo kanggo pungkasan/payon)
Saka familia "Pandanaceae", spésies kang duwé variétas kan akèh banget
Variétas kang urip alasan ing pasisir, sagara, lumrahé kang duwé oyot tunjang
Oyoté iku urip kanthi lurus ngubengi pangkal bonggolé, saénggo dhapuré kerucut
Kaanan kang kaya mangkono iku, mènèhi kesan, kang saumpamané wit pandan iku kabéh terangkat karo oyot-oyoté kang tunjang iku
Pandhan iku paling akèh urip ing laladan Jawa, minangka alas kang sungker dijelajahi marang wong akèh, amarga uripé kang lebat iku
Godhongé kang dawa-dawa iku ana ri/duri né
Nanging, godhong pandhan iku akèh paédahé, kaya ta: 1
Kanggo gawé anyaman 2
Wohé Pandhan Wohé Woh majemuk lan wanguné bal/bal dawa
Yèn wis mateng, iku wernané kuning semu abang jingga
Dadi yèn wis mateng, bisa dipangan
Tuwuhan iku kagolong golongan "Halophyt" Basa Yunaniné (hals iku uyah, phyt iku saka tembung phuton ya iku tuwuhan)
Dadi tuwuhan iku seneng utawa tuwuhan kang urip ing kaanan kang kadar uyahé ing lemah iku rada dhuwur
Bisa kanggo bahan campuran Pandhan uga bisa kanggo bahan campuran bubur, kaya ta bubur kacang ijo, bubur ketan ireng, bubur pathi, bubur blowok
Bubur kang dicampur godhong pandan rasané luwih énak lan ambuné luwih sedhep
Pandhan lumrahé uga dadi rasa sirup, tuladhané sirup "coco pandan" utawa sirup rasa klapa lan pandan 4
Pandhan bisa kanggo masakan lan nggawé jajanan
Jajanan kang nganggo campuran godhong pandhan lumrahé jajanan kang legi
Godhong pandhan gunané supaya jajanan duwé ganda wangi lan sedhep ambuné
Tuladhané pudhing pandan, cake pandhan, bolu pandhan, kolak, buko pandhan, surabi pandhan, sifon pandhan
Kandhutan bahan Kimia : Godhong pandhan
Godhong pandhan lumrahé kanggo masak
Godhong pandhan duwé wangi kang kas, apa manèh nalika dianggo nggawé jajanan lan ombénan
Jaman mbiyèn pandhan kerep kanggo njaga kaséhatan
Pandhan ngandhut zat kimia kang migunani kanggo awak, tuladhané alkaloid, saponin, flavoida, tanin lan polifénol
Godhong pandhan uga bisa dadi obat lelara
Pandhan bisa kanggo campuran masakan lan nggawé jajanan
Jajanan kang nganggo campuran godhong pandan lumrahé jajanan kang legi
Tuladhané pudhing pandhan, cake pandhan, bolu pandhan, kolak, buko pandhan, surabi pandhan, sifon pandhan
Saliyané iku godhong pandhan uga bisa digawé kerajinan tangan
Godhong pandhan dipépé nganti garing
Yèn wis garing utawa lemes godhong pandhan banjur dianyam
Godhong pandhan dianyam banjur bisa digawé tas, klasa utawa tiker, caping utawa topi
Nggawé kerajinan saka godhong pandhan kudu kreatif supaya bisa ngasilaké barang kang modél lan wernané apik
Supaya asilé luwih apik, godhong pandhan uga bisa diwernani supaya katon luwih apik lan "variasi" wenané
Klasa pandhan uga bisa digawé tas lan bisa divariasi modél lan wernané
Tas pandan iki payu didol nganti tekan butik hotèl ing Amérikah Sarékat
Variasi wernané lumrahé nganggo pewarna alami kaya ta godhong suji lan sumba
Godhong pandhan uga bisa digawé tas laptop, tas makarya, dompét, wadhah "tissue", nganti "clutch" kanggo "pista"
Pandhan uga bisa kanggo bahan campuran bubur, kaya ta bubur kacang ijo, bubur ketan ireng, bubur pathi, bubur blowok
Pandhan lumrahé uga dadi rasa sirup, tuladhané sirup "coco pandan" utawa sirup rasa klapa lan pandan
Godhong pandhan seger kang cacahé 2-5 lembar diiris-iris sacukupé banjur digodhog utawa di"seduh", diombé
Utawa godhongé ditumbuk/didheplok banjur diperes lan diombé
Panggunakané ing jaba, godhong dikumbah resik banjur digiling alus
Turapaké ing tatu utawa kulit sirah kang ana ketombené
Lemah saraf Godhong pandhan seger cacahé 3 lembar dikumbah banjur dikethok cilik-cilik
Godhog kanthi 3 gelas banyu resik nganti sisa 2 gelas
Bar iku adhem, disaring banjur diombé saben èsuk lan soré, saben 1 gelas .
Rematik lan pegel linu a
Godhong pandhan seger cacahé 3 lembar dikumbah resik banjur diiris tipis-tipis
"Seduh" kanthi 1/2 cangkir lenga klapa kang wis dipanasaké sinambi diaduk rata
Sawisé adhem, siyap kanggo nggosok pérangan awak kang krasa lara
Godhong pandhan seger cacahé 5 lembar lan godhong serai 20 lembar, dikumbah banjur digecek/ditumbuk kanthi alus
Tambahna lenga kayu putih lan lenga gandapura saben 1 "sendok makan"
Aduk sinambi diremes kanthi rata
Ramuan iku kanggo nggosok lan ngurut pérangan awak kang krasa lara
Gelisah Godhong pandhan seger cacahé 2 lembar dikumbah banjur diiris tipis-tipis
"Seduh" karo sagelas banyu panas
Sawisé adhem, disaring, langsung diombé
Lakoni kaping 2-3 sadina, kanthi tenang
Rambut rontok 10 lembar godhong waru kang nom (isih seger), sagenggem godhong urang-aring, 5 lembar godhong mangkokan, 1 lembar godhong pandhan, 10 kuncup kembang melati, lan 1 kuncup kembang mawar, banjur dikumbah kanthi resik, banjur dikethok-kethok sacukupé
Bahan-bahan iku dilebokaké ing sajeroning panci email, banjur tambahaké lenga wijen, lenga kelapa lan lenga kemiri (saben-saben 1/2 cangkir)
Panasaké kanthi umup, sabanjuré iku, junjung
Sawisé adhem terus disaring, siyap kanggo digunakaké
Carané, olesaké campuran lenga mau ing sakabéhé kulit sirah sinambi dipijet ènthèng
Lakoni saben bengi sadurungé turu, esuké rambut iku dikeramasi
Lakoni kaping 2-3 kali seminggu
Ngirengaké rambut Godhong pandhan wangi sakira-kirané 7 lembar dikumbah banjur dikethok-kethok
Godhog karo 1 liter banyu kanthi warnané dadi ijo
Embunaké banyu godhogan mau sawengi
Esuké, campuraké godhogan banyu pandan mau karo banyu perasan 3 woh mengkudu mateng
Banyu campuran mau banjur kanggo ngumbah rambut
Lakoni kaping 3 saminggu, kanthi katon kasilé .
Ketombe Godhong pandhan seger saora-orané 7 lembar dikumbah kanthi resik banjur digiling kanthi alus
Tambahaké 1/2 cangkir banyu resik sinambi diremes rata
Banyu peresan godhong pandan iku banjur diolesaké ing sakojuré kulit sirah kang ana ketombéné
Umbaraké kanthi garing, yèn perlu olesan dibalèni manèh
Sakira-kira 1/2-1 jam manèh, rambut mau dibilas karo banyu resik
Lakoni saben dinané kanthi mari
Soklat Soklat iku bahan panganan sing diolah saka wit Theobroma cacao (Kakao)
Wit Kakao minangka pengasil coklat wis thukul ing laladan Amazon lan ing Lembah Orinoko ing Amérika Selatan wiwit éwon taun kang kapungkur
Bangsa Maya ya iku bangsa kang pisanan ngolah wit coklat
Kagiyatan iki kagawa nalika Bangsa Maya pindah ing dhataran Yukatan.Bangsa Aztek banjur ngenalaké coklat kang pait kanggo ombénan
Wiji coklat kang dicampur karo jagung utawa anggur kang wis difermentasi banjur diombé nganggo cangkir saka emas.Kaisar Aztek kang jenengé Montezuma lumrahé ngombé coklat nganti luwih 50 cangkir coklat saben dina
Penjajah kang asalé saka Spanyol jenengé Hernán Cortés (1485-1547) nalika njajah wewengkon iku luwih seneng marang cangkir emas tinimbang isiné kang wujud coklat kanggo ombenanOmbenan
Nanging dhèwèké ngematna yèn kanggoné Aztec"Aztec", kakao utawa wiji coklat uga digunakaké kaya dhuwit
Mulané dhèwèké ngedegna kebon-kebon coklat
Kebon-kebon coklat kang diarani emas awerna coklat iki ngrembaka lan akèh kang duwé minat, saéngga Spanyol bisa ngendalikaké dedagangan coklat ing abad 18
Coklat banjur dikenalké ing dharatan Éropa lan dadi bahan campuran roti
Ing pertengahan abad 19, Switserlan wiwit ngembangaké lan masaraké coklat dadi panganan utawa "snack"
Saéngga coklat kang nalika semana mung ombenan banjur bisa diolah dadi panganan kang nyair ing ilat
Switserlan uga dadi moncér amarga dadi nagara kang ngasilaké coklat kanthi kualitas paling apik
Para pengusaha kang cerdas kaya ta Hershey, Kohler, Lindt, Nestlé, Peter, Suchard, lan Tobler, jeneng-jeneng mau dadi merk coklat kang duwé jeneng ing jaman saiki
Jeneng-jeneng mau duwé kontribusi kang gedhé ing indhustri coklat
Dhèwèké nemu mesin kang kena kanggo ngolah coklat, mesin mau luwih éfisien
Saliyané iku tokoh-tokoh mau uga nemu metodé kang luwih apik kanggo ngolah coklat
Coklat lumrahé diwénéhaké kanggo wong sing ditresnani
Amarga coklat uga dianggep panganan cinta
Coklat duwé tekstur kang lembut lan bakal nyair sithik baka sithik nalika diemut nganggo ilat
Iki mènèhi kesan sensual kanggo wong kang mangan coklat
Saliyané iku coklat bisa nggawé éfék nyaman, riléks lan bisa ngundhakaké gairah sèksual
Rasa nyaman kang dirasakaké sawisé mangan coklat ora mung ing ati waé
Nanging coklat uga ngandhut atusan zat kang bisa ndadékaké reaksi kimia ing utek
Zat-zat iki bisa ngrangsang aktifé serotonin ing utek kang bisa nggawé pangrasa aman
Saliyané iku zat kang paling akèh kang ana ing coklat ya iku theobromine kang bisa nggawé stimulasi jaringan saraf lan jantung kang bisa njaga lan nggawé semangat
Èfék iki uga bisa digawé kaféin ing kopi utawa tèh
Theobromine uga bisa dadi tamba watuk.
Coklat uga ngandhut phenylethylamine kang fungsiné mbantu utek nganggo nyerep zat-zat kang diperlokaké lan ngasilaké dopamine kang bisa nggawé seneng, ngundhakaké rasa wigati tumrap lawan jinis lan bisa njalari rasa tresna
Mulané coklat kerep kanggo bebungah kang mratandakaké katresnan utawa cinta
Coklat ngandhut kakao utawa wiji coklat punjul 70 %
Khasiate bisa kanggo kasarasan
Iku kabukti amarga ing njero coklat ngandhut zat kang akèh antioksidan, kaya ta fenol lan flavonoid
Kanthi antioksidan coklat bisa nangkal radikal bébas ing awak
Coklat ngandhut antioksidan kang cacahé kaping teluné yèn dibandingaké karo tèh ijo
Kamangka tèh ijo iki uga diarani ombénan kang dadi sumber antioksidan
Kanthi antioksidan iki, coklat kalebu salah sijiné ombénan kang migunani tumrap kasarasan.Fenol uga dadi antioksidan kang bisa ngurangi kolésterol ing getih saéngga bisa ngurangi resiko lelara jantung lan uga migunani kang nyegah kanker ing awak, nyegah "stroke" lan blegudreg utawa kena diarani hiperténsi
Saliyané iku, coklat uga ngandhut lemak kang kualitasé apik saéngga bébas kolésterol lan ora nyumpeli "pembuluh darah"
Coklat uga ngandhut vitamin kang migunani banget kanggo awak
Vitamin iku kaya ta vitamin A, vitamin B1, vitamin C, vitamin D, lan vitamin E
Saliyané iku, coklat uga ngandhut zat lan nutrisi kang wigati kanggo awak kaya ta zat besi, kalium lan kalsium
Kakao iku kalebu sumber magnesium alami kang paling akèh
Yèn wong kakurangan magnesium bisa njalari hiperténsi, lelara jantung, diabétes, lara sendi lan masalah bulanan kanggoné wong wédok ya iku pra ménstruasi (PMS)
Kanthi mangan coklat bisa nambah magnésium lan gizi harian kang njalari kadar progéstéron saya mundhak tumprapé wong wédok
Iki bisa ngurangi èfék négatif saka PMS
Coklat uga duwé khasiat kanggo "kecantikan"
Coklat ngandhut antioksidan lan katekin kang bisa nyegah "penuaan dini", mulané ora éram yèn saiki digawé lulur coklat kang apik lan duwé khasiat kanggo ngalusaké kulit
Coklat duwé khasiat kanggo kardiovaskular awit coklat duwé asem olet lan asem linoleat kanggo antioksidan
Coklat bisa digawé ombénan
Coklat panas duwé khasiat kanggo kaséhatan
Coklat uga kena diombé karo kopi, karo susu
Coklat uga bisa kanggo bahan campuran nggawé bolu, digawé sele, puding, permen coklat, lan akèh merek ombénan instan kang uga nggunakaké coklat.
Sargon saking Akkad Sargon saking Akkad dipuntepang ugi Sargon Raja Agung atawa Raja ingkang sajatosipun, Raja saking peradaban kuna wonten Mesopotamia
Wonten cathetan kuna utawi prasasti, salah satungaling tokoh raja ingkang yasa kamaharajan utawi nagara ingkang multietnis, ngagem polotik Akkadians (Monarki)
Tlatah ingkang dikuasai Sargon watara lepen Tigris ngantos Eufrat, kaliyan sabagian tlatah Turki sapunika, ibu kotanipun wonten tlatah Agade, Akkad
Sargon kacathet wonten dhaftar raja-raja ingkang wonten Sumeria, wonten gangsal raja ingkang dados panguasa wonten Akkad inggih punika, Sargon, Rimush, Manishtusu, Naram-Sin, kaliyan Shar-kali-sharri sadayanipun dados raja Akkad kanthi 142 taun
Piyambakipun (Sargon) dados raja laminipun 56 taun (data kasebat boten saged dipunpriksa, nanging wonten cathetan ingkang saged dipungandhengaken sumarga saged dipunpitados, ya iku cathetan raja Ur ingkang kaping III)
Saderengipun dados raja Akkad, Sargon dados juru minumipun Raja Ur-Zababa Kish
Sumber sajarah ingkang utama papréntahan Raja Sargon dipunangsal saking salinan kitab Torètingkang dipunserat para ahli-ahli Torèt Babilonia Kuna wonten Nippur
Para ahli KitabTorèt punika saking Akkadia, saéngga ngagem kalih abasa teks, yapunika abasa Sumeria kaliyan abasa teks Akkadia
Sarta ugi nyerat kalih himne kanggé nyembah para déwa
Papréntahan Dinasti Akkadia sukses, tlatahipun mbentang saking Lebanon wonten pasisir Mediterania, kanthi Loripun Turki kaliyan tlatah kidul Lempongan Pèrsi.
Kulkas Kulkas ya iku piranti wujud sakinis lemari panggonan nyimpen panganan utawa ombènan supaya adhem lan ora rikat bosok
Prosès tinemuné kulkas wis diwiwiti nalika abad kaping 18
Ing taun 1748, William Cullen saka University of Glasgow ngembangaké prosès kanggo nyiptakaké piranti kanggo ngawétaké panganan
Sawijining penemu Amérika, Oliver Evans gawé désain kulkas ing taun 1804 nanging nganti taun 1834 ora ana wong kangmikat babar pisan
Banjur Jacob Perkins minangka désain Oliver ing taun 1834
Ing taun 1844, sawijining dhokter kanthi aran John Gorrie uga gawé unit ès kang digunakaké kanngo nyipta ruwangan atis kanggo pasiene kang lara Kuning
Ing taun 1876, Carl von Linden nemu metode kanggo ningkatake prosès "pencairan" gas lan najur dipatenake
Penemuan Carl bisa mbantu anggonegawé kulkas kang luwih praktis
Ing wektu iku amonia, sulfur dioksida, lan klorida metil digunake kanggo "pendinginan" nanging komposisi iki wis kabuktèn ora aman lan njalari akèh kacilakan
Sawisé freon digunakaké minangka piranti "pendingin" kanthi gedhen nganti tinemu bukti manawa panggunaané ora apik ing lingkungan lan uga nyebabake lapisan ozon dadi tipis
Freon utawa CFC banjur diganti HFC minangka piranti "pendingin" kang luwih apik kanggo lingkungan.
Al Battani Al Battani ya iku sawijining penemu kang nemu cacahing dina ing setaun
Jeneng pepaké ya iku Abu Abdullah Muhammad ibn Jabir ibn Sinan Al-Battani
Wong Éropah mènèhi jeneng kanthi sebutan AlBategnius
Dhèwèké lair taun 858 M ing cedhaké kutha Battan, Harran
Dhèwèké dikenal minangka ahli astronomi lan matématika kang paing gedhé ing abad pertengahan
Albattani sinau astronomi lan matématika saka bapaké ya iku Jabir Sin’an
Banjur Dhèwèké nerusaké sinauné ing kutha Rakka, ing pinggire Kali Efrat
Ing abad sanga kang pungkasan, Al Battani pindhah menyang Samarra saperlu nyambut gawé nganti ninggal dunya taun 920 M
Al Battani kasil ngitung cacahing dina sajeroning setaun (taun Masèhi) kanthi dhedhasar itungan wektu kang digunakaké bumi anggoné muteri srengéngé, ya iku 365 dina, 5 jam, 46 menit, lan 24 detik
Dadi, panentuan cacah 365 dina ing setaun dudu angger-anggeran, nanging dhedhasar itungan kanthi setiti
Minangka ilmuwan, Al Battani nulis akèh ngenani buku astronomi kang paling dipercaya déning masarakat
Ing abad pertengahan, wong-wong Éropah nganggo panemon iki nganti abad pencerahan.
Aborigin Aborigin iku suku asli saka Australia Ing taun 1965, populasi wong Aborigin asli ora punjul 40.000 wong
Suku Aborigin diusir déning wong Inggris saka lahan kang produktif mara papan kang suhuné 50 derajat celcius
Boomerang iku asliné dinggo kanggo dolanan, terus dinggo dadi piranti kanggo buru lan perang
Frank Lampard Frank Lampard yaiku juru main bal saka Inggris lan maen ning panggon dadi gelandhang, saiki dhèwèké wis pensiyun lan dadi pelatih ana ing klub papan nduwur Liga Inggris